PLANB บวก 5% โบรกฯ ชี้ “จังหวะซื้อ” วางเป้า 7 บ. ลุ้นไตรมาส 3 เทิร์นอะราวด์
PLANB บวก 5% โบรกฯ ชี้ "จังหวะซื้อ" วางเป้า 7 บ. ลุ้นไตรมาส 3 เทิร์นอะราวด์ ล่าสุดอยู่ที่ 5.50 บาท บวก 0.20 บาท หรือ 3.77% มูลค่าซื้อขาย 122.43 ล้านบาท
PLANB บวก 5% โบรกฯ ชี้ "จังหวะซื้อ" วางเป้า 7 บ. ลุ้นไตรมาส 3 เทิร์นอะราวด์ ล่าสุดอยู่ที่ 5.50 บาท บวก 0.20 บาท หรือ 3.77% มูลค่าซื้อขาย 122.43 ล้านบาท
4 ส.ค. 2563

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 11.41 น. อยู่ที่ 5.50 บาท บวก 0.20 บาท หรือ 3.77% สูงสุดที่ 5.65 บาท ต่ำสุดที่ 5.35 บาท ด้วยมูลค่าซื้อขาย 122.43 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” PLANB ราคาเป้าหมาย 7 บาท/หุ้น อิง PER ปี 2564 ที่ 32 เท่า  ประเมินผลประกอบการไตรมาส 2/63 ขาดทุนสุทธิที่ 107 ล้านบาท พลิกจากกำไรสุทธิไตรมาส 2/62 ที่ 180 ล้านบาท และ กำไรสุทธิไตรมาส 1/63 ที่ 84 ล้านบาท ผลประกอบการที่ลดลงมากเมื่อเทียบจากช่วงเดียวกันของปีก่อน ส่งผลจาก 1) รายได้รวมปรับตัวลดลง 56% เมื่อเทียบจากช่วงเดียวกันของปีก่อน จากผลกระทบของ COVID-19 และ 2) gross profit margin ลดลงจาก utilization rate ที่ลดลง
สำหรับผลประกอบการที่ลดลงเมื่อเทียบจากไตรมาสก่อน ส่งผลจาก COVID-19 ที่ระบาดรุนแรงขึ้นในไตรมาส 2/63 ทำให้ผู้บริโภค work from home มากขึ้น ดังนั้นปรับประมาณการกำไรสุทธิปี 2563 ลง 49% เหลือ211 ล้านบาท ลดลง 72% เมื่อเทียบจากปีก่อน เพื่อสะท้อนผลกระทบจาก COVID-19 ที่รุนแรงกว่าคาด
อย่างไรก็ตามเชื่อมั่นว่าผลประกอบการจะเริ่ม Turnaround ตั้งแต่ไตรมาส 3/63 เป็นต้นไป ทั้งนี้ คงประมาณการปี 2564 มองว่าจะเป็นปีที่ PLANB กลับมาเติบโตก้าวกระโดดที่ 849 ล้านบาท (เพิ่มขึ้น 301% เมื่อเทียบจากปีก่อน) ทั้งจากเม็ดเงินโฆษณาที่ขยายตัว, รับรู้รายได้จากโอลิมปิก, 7-Eleven และ smart bus shelter เต็มปี
ทั้งนี้ ราคาหุ้นปรับตัวลงและ Underperform SET ลดลง 13% ใน 1เดือนที่ผ่านมาจากแนวโน้มผลประกอบการไตรมาส 2/63 ที่ชะลอตัว ซึ่งเรามองว่าเป็นจังหวะให้ “เข้าซื้อสะสม” หุ้น PLANB